**ЈАВНИ ОГЛАС ЗА ПРИКУПЉАЊЕ ПОНУДА**

**ПРОДАЈА ОТПАДА – ПУТЕМ ПРИКУПЉАЊА ЗАТВОРЕНИХ ПИСАНИХ ПОНУДА**

На основу Закона о управљању отпадом и Одлуке финансијског директора  број: 20600-E.02.01.-1266711/1-2024 од 14.11.2024. године, о продаји расходоване опреме  комисија за спровођење поступка објављује:

**ЈАВНИ ОГЛАС ПРОДАЈА - ОТПАДА** путем прикупљања затворених писаних понуда

1. **Подаци о предмету огласа**

Предмет отуђења - продаје је отпадни бакaр, отпадни алуминијум, отпадне гуме, отпадно гвожђе (неупотребљива расходована опрема), отпадни електро и електронски отпад неопасан, отпадни каблови, отпадни изолатори, отпадни електронски и електро отпад опасни и отпадне флуо цеви који се прикупља у Лимским ХЕ Нова Варош. Поменута расходована отпадна   опрема искључиво се продаје као секундарна сировина намењена за рециклажу, у виђеном и затеченом стању, без права оператера на накнадне рекламације.

|  |  |  |  |  |  |
| --- | --- | --- | --- | --- | --- |
| Партија | Назив отпадног материјала / опреме | ЈМ | Процењена количина | Отпадни материјал/опрема демонтирани са објекта | Локација складиштења  отпадног материјала/опреме |
| 1. | Алуминијум отпадни  Индексни број 17 04 02 | кг | 6.713,00 | Лимских ХЕ | Магацин  Кокин Брод |
| 2. | Гвожђе отпадно  Индексни број 17 04 05 | кг | 24.668,85 | Лимских ХЕ | Магацин  Кокин Брод |
| 3. | Бакар отпадни  Индексни број 17 04 01 | кг | 126,00 | Лимских ХЕ | Магацин  Кокин Брод |
| 4. | Гуме отпадне  Индексни број 16 01 03 | кг | 831,00 | Лимских ХЕ | Магацин  Кокин Брод |
| 5. | Електро и електронски отпад –  неопасан  Индексни број 16 02 16 | кг | 324,80 | Лимских ХЕ | Магацин  Кокин Брод |
| 6. | Отпадни каблови  Индексни број 17 04 11 | кг | 850,00 | Лимских ХЕ | Магацин  Кокин Брод |
| 7. | Отпадни изолатор  (керамика/гвожђе)  Индексни број 16 02 14 | кг | 5.700,00 | Лимских ХЕ | Магацин  Кокин Брод |
| 8. | Електро и електронски отпад –  опасан Индексни број 20 01 35\* | кг | 1.279,80 | Лимских ХЕ | Магацин  Бистрица |
| 9. | Флуо цеви отпадне  Индексни број 20 01 21\* | кг | 113,00 | Лимских ХЕ | Магацин  Бистрица |

    Локације на којима се налази предметна опрема:

   - Лимске ХЕ , магацини у Кокином Броду и магацин у Бистрици.

Расходована неупотребљива опрема, која има статус неопасног отпада (индексног броја 17 04 02, 17 04 05, 17 04 01, …) и опасног отпада (индексног броја 20 01 35, 20 01 21,…). Власник отпада је извршио испитивање отпада.

Преузимање документације и Обрасца за подношење понуда заинтересовани понуђачи могу извршити на Интернет страници: **www.eps.rs**  уз обавезно  достављање доказа о испуњености услова из овог огласа.

Понуда се доставља непосредно или путем поште у затвореној и запечаћеној коверти са назнаком: **„ПОНУДА – ПРОДАЈА ОТПАДА" - НЕ ОТВАРАТИ,**а на полеђини коверте уписује се назив, седиште и адреса са телефоном Оператера.

**Адреса за достављање понуда је: ЈП ЕПС, Дринско-Лимске ХЕ, Лимске ХЕ Нова Варош, Трг војводе Бојовића 3, најкасније до 28.11.2024. године, до 12.00 часова.**

Понуде које пристигну после назначеног времена сматраће се неблаговременим без обзира када су послате. Све неблаговремене понуде, биће не отворене и враћене Оператеру.

Јавно отварање понуда обавиће комисија, по истеку рока за подношење понуда, односно дана, **28.11.2024. године у 12:30 часова**, у просторијама Лимских ХЕ Нова Варош – Трг војводе Бојовића 3, Нова Варош.

1. **Услови за учешће у поступку прикупљања**

Право учешћа у поступку  продаје  имају оператери:– правна лица, чија је делатност сакупљање и транспорт предметног отпада, који поседују потребну/е дозволу/е за поступање са датом врстом отпада - сакупљање, транспорт, складиштење и третман на територији Републике Србије у складу са Законом о управљању отпадом и испуњавају све наведене услове за подношење понуде:

-  Фотокопије следећих дозвола: дозвола за сакупљање  отпада, транспорт, складиштење и третман отпада на територији Републике Србије  или фотокопију  једне интегралне дозволе.

-  Извод о регистрацији издат од Агенције за привредне регистре (осим у случају када је за регистрацију надлежан други орган.)

**3. Критеријум за избор понуде**

Избор најповољније понуде извршиће се применом критеријума **највише понуђене откупне цене**у форми динара по једном килограму (дин/кг).

Понуђач који понуди најповољнију цену, прогласиће се купцем, и обавезан је да у року од 5 (пет) дана рачунајући од дана стицања законских услова, закључи Уговор о купопродаји.

У случају да два или више учесника понуди исту крајњу цену, избор најповољнијег Понуђача, извршиће се Јавним жребањем између тих Понуђача.

**Начин преузимања отпада**

Власник отпада / Лимске ХЕ је у обавези да  Оператеру приликом преузимања отпада изда отпремницу, Документ о кретању неопасног отпада у три примерка, према Закону о управљању отпадом и према Правилнику о обрасцу документа о кретању отпада и упутства за његово попуњавање.

Обавеза Оператера је да Документ о кретању отпада оверен врати Лимским ХЕ у року од 15 дана након преузимања.

Мерење предметног отпада врши се у месту преузимања.

Трошкови утовара и вагања падају на терет купца.

Отпадни материјал се може погледати од 25 – 28.11.2024. у времену од 8-13 часова на локацији уз претходну најаву.

Купац се обавезује да у року од 5 (пет) дана од дана потписивања овог уговора и испостављања предрачуна, а пре почетка испоруке купљеног отпадног материјала, уплати целокупан износ највеће понуђене цене за отпадни материјал (највећа понуђена цена помножена са процењеном количином).

Купац је обавезан да по закључењу Уговора о купопродаји, по стицању законских услова, започне преузимање отпадног материјала.

Све информације у вези са отуђењем могу се добити путем телефона 060/148 47 71 и на Емаил адреси: milomir.trtovic@eps.rs

Контакт особа је Миломир Тртовић..

Комисија